
REPUBLIKA E SHQIPËRISË
Kuvendi

P R O J E K T L I GJ


Nr. ______/2026

 
PËR

DISA NDRYSHIME DHE SHTESA NË LIGJIN NR. 10304, DATË 15.7.2010, “PËR SEKTORIN MINERAR NË REPUBLIKËN E SHQIPËRISË”, TË NDRYSHUAR[footnoteRef:1] [1: Ky ligj është përafruar pjesërisht me Direktivën 2006/123/EC të Parlamentit Evropian dhe të Këshillit, datë 12 dhjetor 2006, “Për shërbimet në tregun e brendshëm”, Numri CELEX 32006L0123, Fletorja Zyrtare e Bashkimit Evropian, seria L, nr. 376, datë 27.12.2006, f. 36–68, sipas kërkesave të nenit 15, paragrafi 2, shkronja “b”,  dhe nenit 23.] 


Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave,

V E N D O S I:

Në ligjin nr. 10304, datë 15.7.2010, “Për sektorin minerar në Republikën e Shqipërisë”, të ndryshuar, të bëhen ndryshimet dhe shtesat, si më poshtë vijon:

Neni 1
Në nenin 2, bëhen shtesat dhe ndryshimet si më poshtë vijojnë:
1. Në pikën 20, pas fjalës “juridik” shtohen fjalët “ose fizik”.
2. Në pikat 34, 36 dhe 37, togfjalëshi “të nivelit të dytë në Shqipëri”, zëvendësohet me togfjalëshin “vendase ose të huaj”.

Neni 2
Në pikat 3 dhe 4 të nenit 5, pas fjalës “juridik” shtohen fjalët “ose fizik”.

Neni 3
Në pikën 10, të nenit 13, bëhen ndryshimet si më poshtë vijojnë:
1. Afati “3 muaj” zëvendësohet me afatin “6 muaj kalendarikë” ;
2. Togfjalëshi “tremujorit përkatës”, zëvendësohet me togfjalëshin “gjashtëmujorit përkatës kalendarik”.

	Neni 4	
Në nenin 18 bëhen këto ndryshime:
1. Në pikën 1, shkronja “d”, afati “1 vit” zëvendësohet me afatin  “6 muaj”.
2. Në pikën 1, shkronja “dh” ndryshon si vijon: 
3. “dh) të paraqesë kërkesë për miratim nga ministri, nëse kërkon ta pezullojë përkohësisht veprimtarinë e shfrytëzimit në zonën e lejuar, jo më vonë se 45 ditë kalendarike përpara datës së parashikuar të pezullimit.”
4. Në pikën 2/1, togfjalëshi “Njoftimi i pezullimit” zëvendësohet me togfjalëshin “Kërkesa për pezullim”.

Neni 5
Në nenin 23, shtohet pika 7 me përmbajtjen si më poshtë vijon:
“7. Kushtet e dhënies së lejes së shfrytëzimit të minierave sipërfaqësore për qëllime publike vendore ose kombëtare, propozohen nga Ministri përgjegjës për veprimtarinë minerare dhe miratohet me vendim të Këshillit të Ministrave.”

Neni 6
Në nenin 25 bëhen  ndryshimet si më poshtë vijojnë:
1. Në shkronjën “d”, afati “1 vit” zëvendësohet me afatin “6 muaj”.
2. Shkronja “dh” ndryshon si vijon: 
“dh) të paraqesë kërkesë për miratim nga ministri, nëse kërkon ta pezullojë përkohësisht veprimtarinë e shfrytëzimit në zonën e lejuar, jo më vonë se 45 ditë kalendarike përpara datës së parashikuar të pezullimit.”
3. Fjalia e dytë dhe tretë, pas shkronjës f, ndryshojnë si vijojnë:
”Njoftimi, sipas shkronjave “d” dhe “e” të këtij neni, duhet të përmbajë një informacion të hollësishëm për arsyet e ndërprerjes ose të uljes së prodhimit.
Kërkesa për pezullim, sipas shkronjës “dh” të këtij neni, duhet të përmbajë një informacion të hollësishëm për arsyet e pezullimit, dhe kjo kërkesë miratohet nga ministri për një afat jo më të gjatë se 2 vjet.”
Neni 7
Në pikën 1, të nenit 29, pas fjalës “juridikë” shtohen fjalët “ose fizikë”.

Neni 8
Në nenin 37, bëhen  shtesat dhe ndryshimet si më poshtë vijojnë:
1. Pas pikës 3 shtohet pika 3/1, si vijon: “Afati për përfundimin e rehabilitimit të sipërfaqes së shfrytëzuar minerare, i parashikuar në planin e rehabilitimit, duhet të jetë jo më shumë se 12 muaj. Ky afat fillon nga data e përfundimit të afatit të vlefshmërisë së lejes minerare, ose nga data e vendimit të revokimit të saj.”
2. Pika 5 ndryshon si vijon: 
“5. Në rastet kur zotëruesi i lejes minerare braktis zonën e lejes minerare për 12 muaj, ose nuk përfundon zbatimin e plotë të planit të rehabilitimit brenda afatit të përcaktuar në pikën 3/1 të këtij neni, vlera e plotë e garancisë së rehabilitimit të mjedisit kalon në favor të shtetit. Fondi i plotë i garancisë përdoret për të kryer rehabilitimin e zonës nga subjekte të specializuara, të përzgjedhura nga struktura përgjegjëse, sipas procedurave të prokurimit, në përputhje me legjislacionin në fuqi.”
Neni 9
Në nenin 47, “Revokimi i lejes”, pika 1/j, shfuqizohet.

Neni 10
Ky ligj hyn në fuqi 15 ditë pas botimit në Fletoren Zyrtare.

